
Koks turi būti krautuvės pardavėjas 


Mūsų krašte jau nemaža yra ko- 
operetinių ir privatiškų smulkiųjų prekių 
krautuvių, Tačiau neperdaugiausia jose 
yra kreipiama dėmesio į pardavėjo pa- 
rinkimą. Dažniausiai pardavėju samdo- 
mas tas asmuo, kuris pigiausiai apsiima 
dirbti pardavėjo darbą, o mažai teatsi- 
žvelgiama į tai, kiek jis tinka tam dar- 
bui. O reikia žinoti, kad smulkiųjų pre- 
kių krautuvės pasisekimas pareina visų 
pirma nuo gero, tinkamo pardavėjo. 
Nieko nepadės krautuvei: nei geros pre- 
kės, nei nebrangi jų kaina, jeigu tik bus 
netikęs pardavėjas. Jis savo nemokėji- 
mu, nesugebėjimu ar negalėjimu tin- 
kamai aptarnauti ir patraukti pirkėjų, 
pražūdys krautuvės interesus 

Smulkiųjų prekių krautuvės parda- 
vėjas turi turėti visus reikalingus tam 
darbui privalumus. Tuos privalumus čia 
išvardijame. 

Pardavėjas turi būti gan aukšto ūgio, 
bet jokiu būdu ne mažesnis, kaip vidu- 
tinio ūgio. Nes jam nuolat reikia nuimi- 
nėti ir sudėdinėti, sutvarkyti prekes ant 
aukštų lentynų. Mažam pardavėjui tas 
darbas būtų labai nepatogus, per daug 
varginantis ir reikalautų daug laiko,nes 
kiekvieną kartą siekiant aukščiau, rei- 
kėtų naudotis kopečiomis ar lipti ant 
tam tikrų laiptelių. Be to, pardavėjas 
turi būti stiprus, privalo turėti stiprias 
rankas, kad lengvai galėtų atidaryti už- 
kaltas dėžes su prekėmis. Taip pat bū- 
tinai jis privalo turėti sveikas ir stiprias 
kojas, kad be didesnio nuovargio galėtų 
per dieną, skubėdamas, išvaikščioti po 
krautuvę ir sandėlius, aptarnaudamas 
pirkėjus. Jam tenka pakelti dėžės ar 
maišai, kas jį labai nuvargintų, jeigu 
jis būtų silpnų kojų. Todėl į pardavėjus 
netinka, kas turi kokią nors kojų ligą ar 
netaisyklingą jų pastatymą, pav., kojų 
gyslų išsiplėtimą ar plokščias pėdas. 
Per daug pavargęs pardavėjas yra ap- 
sunkęs, nerangus, blogame ūpe ir net 
darosi piktas, nervingas ir nemandagus 
su pirkėjais. 

„ Pardavėjas turi būti visiškai sveikas 
Ir jokiu būdu negalima leisti pardavi- 
Nėti Žmogui, sergančiam užkrečiamomis 
ligomis. Pardavėjo liga galėtų plisti iš 
krautuvės kartu su prekėmis pirkėjų 
tarpe. Be to, nesveikas Žmogus, dirbąs 
Sunkų pardavėjo darbą, dar labiau pa- 
kenktų savo sveikatai ir darytų labai 
Slėgiantį įspūdį pirkėjams. Net ir leng- 
Vesnės ligos, kaip dantų skaudėjimas, 
Persišaldymas, jeigu tik dažnai pasikar- 


toja, labai kenkia ir trukdo atsakomin. 
gas pardavėjo pareigas, 

Pardavėjas privalo turėti gerą regė- 
jimą, klausą ir uoslę, kad galėtų gerai 
ir greitai pamatyti ir atskirti prekių 
spalvas, gerai užgirsti tylią ar neaiškią 
pirkėjų kalbą ir pažinti prekių kvapą 
ir t. t. Pardavėjas turi būti jaunas, pri- 
pratęs krautuvėje pardavinėti prie kito 
pardavėjo nuo 14 metų amžiaus, vik- 
rus, apsukrus ir grakštus. Jeigu krau- 
tuvėje pardavėjas yra vienas, jis turi 
būti pilnametis, kad galėtų paimti ant 
savęs pilną teisinę atsakomybę už savo 
pareigas. 

Pardavėjo užduotis yra gerai aptar- 
nauti pirkėjus (klijentus), užmegsti su 
jais prekybinius ryšius ir patraukti kas- 
kart daugiau naujų pirkėjų. Todėl par- 
davėjas būtinai turi būti malonus, pa- 
trauklios išvaizdos, su sveika ir 
linksma veido išraiška. Turi būti ener- 
gingas, savo darbui atsidavęs ir dirbąs 
su pamėgimu ir užsidegimu. Pardavė- 
jas savo apsejimu ir darbu turi sukelti 
pirkėjuose pasitikėjimą ir palankumo 
jausmą. Jeigu pardavėjas pats turi ne- 
pateakintą, surūgusią išvaizdą ir darbą 
dirba su dideliu nenoru, nepasitenki- 
nimu, tai jis tik sukelia pirkėjuose ne- 
norą daugiau lankytis toje krautuvėje ir 
atstumia juos nuo savęs. 

Pardavėjas neturi būti kuprotas ar 
sulinkęs, bet tiesus, gražus ir žvalus, 
kad galėtų patraukti pirkėjus prie sa- 
vęs ir įsigytų jų simpatijas, o kad ne- 
sukeltų juose užuojautos ar pasigailė- 
jimo jausmo dėl savo kūno ydų ar ne- 
laimingos veido išraiškos. 

Pardavėjas visada turi būti kukliai, 
bet švariai apsivilkęs ir apsiavęs. Krau- 
tuvėje turi būti apsivilkęs baltu (val- 
gomų prekių krautuvėje) apsiaustu (cha- 
latu). Ant galvos turi būti užsidėjęs 
koptūrėlį, kad plaukai nekristų ant pre- 
kių. Jis turi užlaikyti švariai visą savo 
kūną. Rankos turi būti nuolat švarios 
su trumpai nukirptais nagais ir kad pa- 
nagiuose nebūtų jokio nešvarumo. Burną 
ir dantis reikia dažnai plauti, kad ne- 
būtų nemalonaus kvapo iš burnos, nes 
tas sukeltų pasiblaurėjimą pirkėjuose ir 
juos atstumtų nuo tos krautuvės. Par- 
davėjas negali būti barzda ar ilgiausiais 
plaukais apaugęs. Jis turi būti visada 
gerai nusiskutęs ir laiku nusikirpęs 
plaukus. Jei nešioja ilgus plaukus, tai 
turi būti jie gražiai sušukuoti ir sutvar- 
kyti. Pardavėjos turi vengti labai keistų 


frizūrų ir veidų, lūpų bei nagų dažy- 
mosi. 

Pardavėjas turi gerai pažinti prekes, 
turi mokėti surasti joms padėti tinka- 
miausią vietą ir sutvarkyti. Be to, par- 
davėjas turi mokėti pasiųlyti pirkėjui 
prekę, išvardinti jos gerąsias ypatybes 
ir patarti, kaip kurias prekes paruošti 
vartojimui. Jis turi dirbti savo sunkų 
darbą su pamėgimu, atsidavimu. Parda- 
vėjas turi būti teisingas savo pirkėjams, 
savo perdėtiniams ar šeimininkams ir 
savo bendradarbiams. Jis turi duoti 
teisingą svorį, matą ar saiką, gerą pre- 
ke ir gražiai, patogiai ją turi įrišti ir 
mandagiai paduoti, o priėmęs pinigus 
turi gražiai padėkoti pirkėjui ir su juo 
žodžiu atsisveikinti, 

Žinoma, blogas yra paprotys, kai 
kiekvienas pirkėjas, atėjęs krautuvėn, 
kiša ranką pardavėjui pasisveikinti ir 
trukdo jam darbą, bet negalima parda- 
vėjui pirkėjo rankos nepriimti. Parda- 
vėjas pats neprivalo pirmas rankos 
duoti pasisveikinti pirkėją, kai tas tik 
įeina į krautuvę, bet tiktai iš tolo, žo- 
džiu. 

Pardavėjas turi gerai pažinti ir išstui 
dijuoti nuolatinių savo pirkėjų būdą ir 
psichologiją ir prie kiekvienojų reikiajam 
mokėti prisitaikyti ir kiekvienam įtikti, 
Todėl pardavėjas privalo turėti gerą 
atmintį ir greitą pastabumą. Be to, jis 
turi mokėti greit susikaupti ir suprasti 
pirkėją, ko jis nori ir trumpai, aiškiai 
reikia mokėti pirkėjui patarti, paaiškinti. 
Į pirkėjų priekaištus pardavėjas turi 
mokėti greit ir aiškiai atsakyti, juos 
atremti ir pirkėjus įtikinti. 

Pardavėjas turi būti netiktai manda- 
gus, bet ir taktiškas, su lygsvara ir kuk- 
lus kalboje, nepagirų puodas ar plet- 
kininkas. Pardavėjas turi išlaikyti pre- 
kybines paslaptis. Jis turi būti labai 
tvarkingas, sistemingas darbe ir suma- 
nus. Pardavėjas turi būti punktualus ir 
turi mokėti išlaikyti duotą žodį ar pa- 
žadą. Pardavėjas taip pat turi būti mo- 
raliniu atžvilgiu tvarkoje ir gerų papro- 
čių. Jam visi pirkėjai turi būti lygūs. 
Visus juos turi aptarnauti iš eilės. Taip 
pat nevalia jam su vienu kuriuo kli- 
jentu ilgai kalbėtis, kad tuo pačiu laiku 
kiti pirkėjai jo lauktų. 

Todėl geras pardavėjas turi būti ir 
atitinkamai gerai apmokamas, kad jis 
nesijaustų išnaudojamas. Jo geras dar- 
bas krautuvėje turi būti premijuojamas, 
tada jam bus daugiau noro stengtis, 

LIETUVOS VALSTYBĖJE 
Grūdų eksportas 1938 m. 


Grūdus supirkinėja ir eksportuoja 
visoje Lietuvoje tiktai vienas pirkėjas, 
būtent — Lietuvos Kooperatyvų Sąjun- 
ga — Lietūkis. 19'8 metų derliaus grū- 
dų iki gruodžio 31 dienos išvežta iš 
Lietuvos užsienin apie 61.070 tonų, 
tame skaičiuje 12.715 tonų kviečių, 
33300 tonų rugių, 4.052 tonų miežių 
ir 11.005 tonai avižų. Tiems grūdams 
išvežti užsienin reikėjo 60 laivų. Didės- 
nė pusė grūdų buvo išvežta savojo 
laivyno lietuviškais laivais. Be čia nu- 
rodyto grūdų eksporto, tais pačiais 
metais, geriau sakant praėjusių metų 
pradžioje buvo eksportuojamas 1937 
metų grūdų derlius. Būtent, 1938 metų 
pradžioje buvo išvežta: kviečių — 1.870 
tonų, rugių — 46.530 tonų, miežių — 
12.519 tonų ir avižų — 1.750 tonų, iš 
viso 81599 tonai. Tokiu būdu per 1938 
metus grūdų užsienin eksportuota 
142.760 tonų arba 2.855.100 centnerių. 
Tiems grūdams nuvežti iš supirkimo 
vietų į Klaipėdą reikėjo 9511 vagonų. 
1937 metais grūdų Lietuva Visai re- 
eksportavo. 1938 metais eksportuota 
120.806 tonai ir 1935 metais — 150.082 
tonai. Didėjant pasėlių plotams, tobu- 
lėjant žemės įdirbimui, keliant gyvuli- 
ninkystę, didėja ir derliai, „kurių per- 
teklius kasmet išvežamas ] užsienius. 
Nors grūdų kainos užsienyje, palyginti, 
neaukštos, vistik už juos gaunama daug 
milijonų svetimos valiutos. Per čia mi- 
nėtus 3 grūdų eksporto metus (1935, 
1936, 1938) iš užsienio už grūdus gauta 
apie 50.000.000 litų. 


Pašalpos už reproduktorius 


Žemės Ūkio Rūmai deda daug pas- 
tangų, kad būtų pakeltas gyvulių ūkis. 
Gyvulių ūkiui pagerinti yra daug prie- 
monių. Viena svarbiausių priemonių 
yra laikymas geru veislių bulių, eržilų, 
kuilių kergimui. Šie veisliniai gyvuliai, 
laikomi kergimui, vadinami reprodukto- 
riais. Taigi Rūmai visą laiką buvo susi- 
rūpinę, kad reproduktorių skaičius ir 
rūšis didėtų ir gerėtų. Tam tikslui davė 
ūkininkams pašalpų įsigyti gerus re- 
produktorius, steigė bei dabar steigia 
kergimo punktus savo lėšomis ir jau 
nuo kelių metų duoda ūkininkams pa- 
šalpas už jų pačių išaugintus arba jų 
pačių lėšomis įsigytus veislinius repro: 
duktorius, kurie naudojami ne tiktai re- 
produktoriaus savininko gyvulių kegri- 
mui, bet ir apylinkės ūkininkų gyvulių 
kergimui, kurie neturi arba turi men- 
kus reproduktorius. Pašalpos už veisli- 
nių reproduktorių laikymą mokamos jau 
19 metų. Tiesa, pirmaisiais, t. y. 1919 
metais pašalpos buvo duodamos tik už 
veislinių bulių (veršių) ir kuilių (tekių) 
laikymą, o nuo 1930 metų pradėta 
duoti pašalpos ir už veislinių eržilų 
laikymą. Tokioms palankioms sąlygoms 
esant, reproduktorių skaičius per 19 me- 
tų padidėjo daugiau kaip 10 kartų. Da- 

bar pašalpos duodamos tik už tų re- 
produktorių laikymą, kurie yra įrašyti 
į atitinkamų gyvulių augintojų draugijų 
kilmės knygas. Taigi pašalpos moka- 
mos tiktai už aukštos rūšies reproduk- 
torius, kurių yra gerai žinoma kilmė 
ir aukšta produkcija. Be to, pašalpas 
gauna tik tie ūkininkai, kurie repro- 
duktorius gerai užlaiko. Už lengvųjų 
veislių eržilų laikymą duodama 80 litų 
pašalpos, 0 už sunkiųjų — 40 litų. Už 
gerų bulių laikymą duodama 75 litai 
pašalpos, o už kuilių — 30 litų. Praėju- 
siai, metais pripažinta pašalpų už 232 
eržilus (1937 m. už 255). Iš viso už 
veislinių eržilų laikymą paskirta ūkinin- 
kams 11.280 litų pašalpų. Bulių laiky- 
tojams pripažinta pašalpų už 1.243 bu- 
lius (1937 m. — 1.013), būtent — 718 
žalųjų veislės bulių, 460 — juodmargių 
ir 65 — žalmargių. Viso bulių kergimo 
punktų laikytojams paskirta 66.030 litų 
pašalpų. Kuilių kergimo punktų laiky- 
tojams pripažinta už 785 kuilius (1937 
m. buvo 660), iš viso 23.550 litų pa- 
šalpų. Viso praėjusiais metais pripa- 
žinta už 2.260 reproduktorių (1937 m. 
buvo 1928) 100.860 litų pašalpų, kurias 
išmoka ūkininkams apskričių agronomai, 


Seniausia žemės ūkio mokykla 


Šiemet sueina lygiai 80 metų, kai 
Lietuvoje buvo įsteigta pirmoji žemės 
ūkio mokykla, kurioje buvo dėstoma 
visi dalykai lietuvių kalba. Kunigaikštis 
Irenėjus Oginskis, susitaręs su žemaičių 
švietėju ir lietuviškų kalendorių leidėju 
Laurynu Ivinskiu, 1859 meteis Rietave 
(Telšių apskrityje) įsteigė žemės ūkio 
mokyklą, kurioje dėstomoji kalba buvo 
lietuvių. Tos mokyklos programą su- 
darė išeinama teorija ir tam tikra prak- 
tika. Teorijoje buvo dėstoma apie dir- 
vožemio įdirbimą, sėjomainą, gyvulinin- 
kystę ir sodo ūkj. Praktika mokiniai 
atlikdavo taip vadinamam agronomijos 
palivarke. Tos mokyklos programą bu- 
vo sudaręs minėtas Laurynas lvinskis, 
pasinaudodamas tuo metu kuriamomis 
vakarų Europos valstybėse panašaus 
tipo mokyklų programomis. Mokykla 
buvo pavadinta Oginskio Irenėjaus var- 
du ir kaip pasakoja Rietavo apylinkių 
ūkininkai, tai buvo pirmoji ne tik Lie- 
tuvoje, bet ir visoje Rusijos imperijoje. 
Mokyklon buvo priimami vietos valstie- 
čių baudžiauninkų vaikai (baudžiava 
Lietuvoje buvo panaikinta tiktai 1864 
metais). Si mokykla vietos žemės ūkiui 
turėjo labai reikšmingos įtakos. Ogin- 
skio valstiečiai baudžiauninkai buvo 
laikomi taip pat vieni iš turtingiausių 
visoje apylinkėje. Taigi ši mokykla, 
kuri ir dabar veikia, turi jau 80 metų 
ir yra seniausia Lietuvos valstybėje, 


Bituko plytelės Varšuvai 


Jau keleri metai, kai Kauno apylin- 
kėse buvo įsteigtas bituko plytelių fa- 
brikas. Tai buvo naujas tos rūšies ply- 
telių fabrikas ne tik Lietuvoje ar Pa- 


baltijo valstybėse, bet ir centrinėje 
Europoje. Mat, iki to laiko Europos 
didmiesčių gatvės būdavo grindžiamos 
meksfaltu, asfaltu ar tašytais akmeni- 
mis. Bituko plytelių gamintojai darė 
visokius bandymus ir po 6—7 metų 
inžinierių buvo nustatyta, kad bituko 
plytelės yra praktiškiausios gatvėms 
grįsti. Dabar Kauno miesto gatvės grin- 
džiamos vien tik tomis bituko plytelė- 
mis. Apie naują Kauno grindimo būdą 
sužinojo ir lenkai. Jie į Varšuvą pasi- 
kvietė net iš Kauno bituko fabriko sa- 
vininką, su kuriuo ilgiau tarėsi dėl pa- 
gaminamo didesnio kiekio plytelių. 
Lenkai norėtų, kad jiems būtų paga- 
minta apie 6- 8 milijonai plytelių. To- 
mis bituko plytelėmis norima išgrįsti 
žymesnės Varšuvos gatvės. Jau’ šių 
1939 metų pradžioje numatoma pradėti 
Varšuvai gaminti bituko plytelės. 


Prekyba žemės ūkio mašinomis 
Lietuvos Kooperatyvų Sąjunga—Lie- 


tūkis nuo pirmųjų veiklos metų kreipė 
didelį dėmesį, kaip ūkininkus aprūpinti 


tinkamomis ir pigiomis žemės ūkio 
mašinomis. Dėl to Lietūkis kasmet 
žemės ūkio mašinų importuoja 809/5 


viso krašto mašinų importo. Kylant ma- 
šinų ir įrankių pareikalavimui, Lietūkis 
didina jų importą ir daro pastangas, kad 
šias prekes ūkininkai gautų tiktai iš 
Lieiūkio, išvengdami privačių firmų. 
Tačiau Lietūkiui svarbu ne tik Išplėsti 
žemės ūkio mašinų prekybą, bet taipgi 
jis daro pastangas, kad visos mašinos 
ir įrankiai būtų tinkami Lietuvos ūki- 
ninkų sąlygoms. Dėl to, atsigabenęs 
kokią nors naują mašiną, atiduoda ją 
išbandyti Dotnuvos Žemės Ūkio Aka- 
demijos inžinierijos skyriui. Šis skyrius 
išbando ūkio mašinų ir įrankių verte, 
jų techniškas savybes ir tinkamumą 
Lietuvos ūkininkams. Populiarindamas 
krašte žemės ūkio mašinas, Lietūkis 
leidžia mašinų priežiūros ir naudojimo 
vadovėlius bei kainoraščius. Skaitant 
apyvartomis, Lietūkis žemės ūkio ir pra- 
monės mašinų ir metalurginės žaliavos 
iš viso pardavė: 1935 m. už 1.757.607 
litus, 1936 m.—2.197.806 It., 1937 m.— 
už 3.648.709 It. ir 1938 m.—5.000.000 It. 
Daugiausia mašinų Lietūkyje nuperka 
kooperatyvai. 1937 m. kooperatyvams 
parduota žemės ūkio mašinų už 1.295.883 
litus, Žemės Ūkio Rūmams, Pienocen- 
trui ir paskiriems prekybininkams už 
344.393 litus, o vartotojams — ūkinin- 
kams betarpiškai už 937.108 litus. Lie- 
tūkis dabar yra generalinis atstovas 
visoje Lietuvoje daugelio stambiausių 
užsienio mašinų gamintojų. Be grynai 
žemės ūkio mašinų ir įrankių, Lietūkis 
parduoda dar ir pramonės bei trans- 
porto mašinas: traktorius, motOrus, siu- 
vamas mašinas ir daugelį įvairių kitų. 


Klaipėdos krašto pramonė 


Klaipėdos kraštas yra pramoningiau- 
slas kampelis visoje Lietuvos valstybė- 
je. Tačiau praėjusiais metais Klaipėdos 
krašto pramonė didesnės pažangos ne- 
padarė. 1978 m. liepos mėn. 1 d, ten 
buvo 211 pramonės įmonių, kuriose 

dirbo 11.190 darbininkų. 1937 m. 204 
įmonėse dirbo 11.270 darbininkų. Per- 
nai geriausia dirbo tekstilės (audinių) 
fabrikai ir maisto gaminių įmonės, 
o silpniau dirbo medžio apdirbimo įmo- 
nės, nes Sov. Rusija mažiau davė savo 
miško. Praėjusiais metois darbininkams 
buvo padidintas atlyginimas. Pabaigoje 
metų Klaipėdos krašto pramonėje pa- 
sireiškė šioks toks pakrikimas dėl žydų 
įmonių likvidavimo. Žydai pajutę vokie- 
tininkų nepalankų prieš juos nusistaty- 
mą, pradėjo keltis į Didžiąją Lietuvą, 
o kartu norėjo išsikelti ir savo įmones. 
Tačiau direktorija paskelbė paliepimą, 
kuriuo draudžiama iš krašto išvežti 
įmones. Bet tas draudimas žydų bėgi- 
mo nesustabdė. Jie pardavinėja nors ir 
pigiai savo įmones daugiausia vokie- 
čiams ir patys iš krašto išsikelia. Taip 
pat žydai labai daug išėmė iš bankų 
indėlių ir todėl pasunkino krašto kre- 
dito galimumus. Todėl šiemet žiemą ir 
bedarbių Klaipėdos krašte yra dvigubai 
daugiau, kaip pernai. 


MŪSŲ KRAŠTE IR KITUR 


Ūkininkų skolų reikalai 


Dabartiniam Seimui įteiktas įstaty- 
mo projektas, kuriame kalbama apie 
ūkininkų skolas. Pagal to įstatymo pro- 
jektą norima prailginti veikusį įstatymą, 
kuris leidžia ūkininkams reikalauti įvai- 
rių lengvatų mokant paskolas ir sko- 
las, atsiradusias perkant žemę arba iš- 
mokant šeimos nariams dalis. Šis auk- 
ščiau minėtas įstatymas jau buvo nu- 
stojęs veikti. Dabar jis norima prail- 
ginti iki 1940 metų pabaigos, kad ūki- 
ninkai, kurie turi aukščiau minėtų sko- 
lų, galėtų gauti lengvatų ir kad galėtų 
sumažinti savo skolų naštą, kurios ne- 
leidžia ūkininkams susitvarkyti ir pakelti 
savo ūkius. Zinoma, šis įstatymas bus 
išleistas, tačiau jo reikšmė bus labai 
maža. Jeigu norima ūkininkams šiuo 
atveju padėti, tai reikia dalis skolų 
jiems visai dovanoti, o likusioms da- 
lims išmokėti reikėtų parūpinti pigaus 
kredito. O tokios lengvatos, apie ku- 
rias kalbama minėto įstatymo projekte, 
yra tiktai lašas jūroje. 


Nori remti laukų drenavimą 


Žemės Ūkio Ministerija Dysnos ap- 
skričiui paskyrė 10 tūkstančių auksinų 
dirbamų laukų drenavimui remti ir plėsti 
jo propagandą. Iki praėjusių metų mi- 
nėtoje apskrityje buvo išdrenuota 42 
ha dirbamos žemės, o praėjusiais me- 
tais buvo išdrenuota 12 ha žemės. Dys- 
nos apskrities ūkininkų laukai yra per- 
drėgni, dėl to drenuotų dirvų derlin- 
gumas ir našumas staiga pakyla. Ma- 
tydami aiškią drenavimo naudą, ūkinin- 
kai labai nori savo laukus drenuoti, 
než ūrint, kad šis pagerinimas brangiai 
kaštuoja. Būtent, ūkininkai už drena- 
vimą moka 709/, visų išlaidų, o liku- 
sias padengia valstybė. Mokestis už 
drenavimą yra sumokamas per30 metų, 
tnokaant, žinoma, už tai ir nuošim- 
čius. Už technišką pagalbą visai nerei- 
kia mokėti, nes drenavimą išplanuoja 
ir darbus prižiūri valstybės apmokami 


technikai. Nežiūrint tų lengvatų, ūkinin- 
kui 1 ha drenavimas kaštuoja apie 350 
auksinų. Taigi, palyginti, dar yra labai 
brangus laukų pagerinimas. Bet jeigu 
ūkininkai vistik ir tokia kaina drenuoja 
laukus, tai aišku, kad jie jau supranta 
drenavimo reikšmę. Tik gaila, kad toji 
drenavimo akcija varoma siaurute kryp- 
timi, tiktai vienoje apskrityje. Laukai 
drenuoti reikėtų visame Vilniaus krašte. 
Be to, pirm drenavimo, reikėtų, kad 
valdžia susirūpintų laukų ir pievų nu- 
sausinimu atvirais grioviais ir suregu- 
liuotų upes. Tai pagrindinis nusausini- 
mo darbas. O keliolikos ha išdrenavi- 
mas yra beveik visai nereikšmingas, 
prisiminus, kad dešimtys tūkstančių ha 
mirksta vandenyje. 


Instrukcijos savivaldybėms 


Vidaus reikalų ministeris Skladkov- 
ski išleido naujas instrukcijas visoms 
savivaldybėms. Tose instrukcijose Mi- 
nisteris nurodo, kokiais darbais turi 
užsiimti savivaldybės ir kaip turi šei- 
mininkauti. Tarp kitko pastebi, kad vi- 
sos savivaldybės labai apdairiai šeimi- 
ninkautų, kad neišleistų daugiau, negu 
turi pajamų. Be to, primena, kad daug 
išlaidų reikia skirti naujų kelių tiesimui 
ir senų taisymui, tiltų statybai, mokyk- 
lų statybai ir žemės ūkio pakėlimui. 
Toliau ragina savivaldybes organizuoti 
beprocentines taupymo-skolinimo kasas, 


kuriomis galėtų pasinaudoti vietos darbš- 
tūs gyventojai. Taipgi ragina savivaldy- 
bes steigti įvairias savo įmones, kurios 
tarnautų visų gyventojų reikalams. Ma- 
tome, kad Vidaus Reikalų Ministeris, 
išleidęs palankų gyventojams savivaldy- 
bių įstatymą ir instrukciją apie rinkimų 
vykdymą į savivaldybes, susirūpino ir 
jų darbuote, patiekdamas keletą svarbių 
darbų. Atnaujintos mūsų krašto savival- 
dybės kaip tik ir turėtų kuo daugiausia 
kreipti dėmesio, kad šie darbai būtų 
stropiai vykdomi, 


Vilniaus krašto miškas Klai- 
pėdon 


Pradėjus veikti prekybos sutarčiai 
tarp Lietuvos ir Lenkijos, pirkliai pra- 
dėjo ieškoti prekių, kurias galėtų abie- 
jose valstybėse pirkti bei parduoti, Dėl 
to prasidėjo pirklių ir prekybos ir pra- 
monės bei žemės ūkio ministerijos at- 
stovų važinėjimas į abidvi valstybes ir 
prekybinių ryšių užmezgimas. Vilnius 
susilaukė Lietuvos miško medžisgos 
sindikatų delegacijos, kurios tikslas su- 
rasti tinkamos miško medžiagos Klai- 
pėdos lentpiūvėms. Pasirodo, kad Vil- 
niaus krašte bus nupirkta 90 tūkstančių 
kietmeterių (festmetrų) miško medžia- 
gos, kuri bus nugabenta Klaipėdon, ten 
apdirbta ir paskui parduota užsie- 
niams. 


Vištų dėslumo kontrolė 


Vištas augina kiekvienas ūkininkas. 
Bet jomis tinkamai rūpinasi tiktai labai 
retas kuris jų savininkas. Vištos dažnai 
esti ne tik blogai lesinamos ir prižiūri- 
mos, bet dar ir nemėgiamos. Vasaros 
metu jos pagaliais ir akmenimis vaiko- 
mos iš daržų, o žiemą vejamos ir koja 
paspiriamos iš erdvesnės, šviesesnės 
vietos po krosnimi, kur tamsu, ankšta 
ir trošku. Pykstama ant jų, kai iškapsto 
darže lysves, kai priteršia grįčioje, ant 
suolų ir stalo, o vaikomos parverčia ir 
sumuša puodą ar stiklą. Nusiskundžia- 
ma, kad mažai kiaušinių deda, nuolat 
serga įvairiomis ligomis, niekuomet nej: 
sipeni ir t. t. Žodžiu, nors vis! tuos ne- 
kaltus ir naudingus paukščius laiko, 
tačiau beveik nieks nenori jais rūpintis, 
tinkamai juos prižiūrėti. Tokis vištų lai- 
kymas yra visai nesuprantamas ir ūki- 
ninkui kenksmingas. Pirmiausiai reikia 
priminti, kad jeigu gyvulys laikomas, 
tai reikia jis gerai ir prižiūrėti. O jeigu 
nenorima arba tingima jis prižiūreti, tai 
geriau visai nelaikyti ir bereikalo ne- 
kankinti. 

Nieks nepasakys, kad višta ūkinin- 
kui nereikalinga. Mūsų ūkininkai jas iš 
seno augino ir augins. Todėl dabar, 
kada jau ūkininkai kiek geriau tvarkosi, 
šeimininkauja, turėtų tinkamiau prižiū- 
rėti ir vištas, juo labiau, kad jų reikš- 
mė mūsų ūkininkams gali būti gana 
didelė. Štai Lietuvos ūkininkai už kiau- 
šinius, eksportuotus užsienin, gauna 
kasmet kelioliką milijonų litų. Bet Lie- 


tuvos ūkininkų vištos yra daug dėsles- 
nės. 1934/35 metais dėsliausia višta 
Lietuvoje sudėjo 226 kiaušinius per me- 
tus, kurie svėrė beveik 13 kg, 1935/36 
metais sudėjo 319 kiaušinių (18 kg) per 
metus, 1936/37 metais—311 kiaušinių 
(176 kg) ir 1937/38 metais dėsliausia 
višta sudėjo 312 (16 kg) kiaušinių per 
metus. Tokių vištų, kurios sudeda dau- 
giau kaip 200 kiaušinių per metus Lie- 
tuvos ūkininkai labai daug turi. Dėl to 
nenuostabu, kad vištų ūkis pasidarė 
rimta ūkininkų įplaukų šaka. Bet 
ir Lietuvos ūkininkams vištos daug kiau- 
šinių pradėjo dėti tik tada, kai jie viš- 
tas pradėjo tinkamai prižiūrėti, lesinti, 
kai parūpino joms geras patalpas, įsi- 
gijo dėsliųjų (Ileghornų ir rodislandų) 
veislių vištas ir kai pradėjo kontroliuoti 
jų dėslumą. Be šių priemonių vištų ūkio 
pakelti neįmanoma. Todėl ir mūsų ūki- 
ninkams reikia griebtis šių priemonių. 
Tik tada ir mūsų krašte vištos pasida- 
rys pelningos, tik tada ūkininkai supras 
jų naudą. O ta nauda ištikrųjų būtų 
žymi, jeigu vištų ūkis būtų žmoniškiau 
tvarkomas. Tegul mūsų vištos (viena 
višta) per metus sudeda po 200 kiau- 
šinių. Tegul už 200 kiaušinių ūkininkas 
gaus 10 auksinų, tai laikydamas jų 15 
per metus jau gaus 150 auks., o jeigu 
laikys 50, tai galės gauti net 400— 500 
auksinų. Taigi dėl tokių įplaukų, turbūt, 
kiekvienam būtų naudinga vištos laikyti. 

Norint sutvarkyti vištų ūkį, pirmiau- 
sia reikia, kaip jau buvo minėta, parū- 

pinti joms tinkamesnę patalpą —vištidę, 
geriau, pagal dėslumą jas lesinti ir lai- 
kyti tiktai dėslias vištas. Apie vištidžių 
įrengimą pakalbėsime kitą kartą. Šioje 
vietoje trumpai suminėsime, kaip at- 
rinkti dėslias vištas, kad žinoma būtų, 
kurios laikyti ir kiek laikomomš duoti 
lesalo. Norint susekti vištų dėslumą, 
reikia jų dėslumą kontroliuoti, reikia 
turėti kontrolės lizdus, 

Vištų  dėslumo kontroliavimas yra 
begalo svarbi priemonė vištų ūkiui pa- 
kelti, nes kontrolė parodo, ko kuri višta 
verta, ar ji apsimoka laikyti ir ar ga- 
lima jos kiaušinius vartoti perinimui. 
Net jeigu laikoma dėsliųjų veislių viš- 
tos, tai ir tuo atveju dėslumo kontrolė 
būtinai reikalinga. nes ir jų tarpe pasi- 
taiko visai nedėslių. Be to, vedant kon- 
trolę, susekama, kaip kuri višta lesinti 
ir kurios vištos kiaušiniai vartoti peri- 
nimui, prisiminus, kad tik iš dėsliosios 


vištos kiaušinių gaunama dėsliosios 
vištos. 
Norint pradėti vištų dėslumo kon- 


trolę, pirmiausia visos vištos reikia su- 
ženklinti atskirais numeriais, kitaip sa- 
kant, duoti kiekvienai vištai kokį nors 
vardą, pavyzdžiui, višta Nr. 12, višta 
Nr. 28 ir t. t. Numeriai dedami ant 
kojų arba dažniausiai prisegami sparne. 
Tas numeris nekeičiamas, kad višta 
visąlaiką būtų vadinama tuo pačiu vardu. 
Toliau reikalingi yra kontroliniai lizdai. 
Tai yra dėžutės, kurios turi dureles. 
Tos durelės taip įtaisytos, kad višta, 
įėjusi į lizdą, uždaro dureles, kitaip 
sakant, vištai įėjus į lizdą, durelės pa- 
čios užsidaro ir višta pati iš lizdo išeiti 
jau nebegali. Turi ateiti šeimininkas, 
atidaryti lizdą ir vištą išleisti. Šeiminin- 
kas, žinoma, vištą išleidžia tada, kai 
ji jau padeda kiaušinį. Išleisdamas vištą, 
šeimininkas paimą sudėtą kiaušinį ir 
ant jo užrašo vištos numerį ir padeda. 
Vakare jis gali apskaityti, kurios vištos 
sudėjo kiaušinius. Be to, vakare dar 
reikia sudėti kiaušiniai pasverti kiek- 
vienas atskirai, kad būtų žinoma, koks 
paskirų vištų kiaušinių svoris. Šie davi- 
niai užrašomi į kontrolės lapą. Tuo būdu 
tame lape esti surašyta, kokia višta 
kurią dieną padėjo kiaušinį ir kiek tas 
kiaušinis svėrė. Metų pabaigoje šeimi- 
ninkas iš to lapo gali (ir turi) apskai- 
tyti, kiek per metus paskira višta su- 
dėjo kiaušinių ir kiek jos kiaušiniai 
svėrė. Taip darant sužinoma, kuri dau- 
giausla sudeda kiaušinių ir kurios kiau- 
šiniai yra sunkiausi. Šios žinios reika- 
lingos tam, kad būtų žinoma, kurios 
vištos dėsliausios. Kiaušinių sunkumas 
reikalingas dėl to, kad kooperatyvai ir 
rimtos įmonės kiaušinius perka ir par- 
duoda tiktai kilogramais, vadinasi, pa- 
gal svorį. Dėl to ir ūkininkui svarbu, 
kad višta sudėtų kuo didesnį kiaušinių 
kilogramų skaičių, kad dėtų daug ir 
sunkius kiaušinius. Vėliau, pagal vištų 
dėslumą, nustatomos ir lesinimo nor- 
mos. Kad čia suminėti reikalai būtų 
aiškesni, paduosime pavyzdį. 

Sakysime višta Nr. 15 per metus 
sudėjo 100 kiaušinių, o kita, pavadinta 
Nr. 25, per metus sudėjo 170 kiaušinių. 
skaitydami vieną kiaušinį po 5 skati- 


kus, gausime, kad pirmosios vištos kiau- 
šiniai kaštavo 5 auks., o antrosios — 
8 auks. 50 skat. Jeigu abidvi vištos 
buvo vienodai lesinamos ir jeigu pas- 
kaitysime, kad per visus metus viena 
višta sulesė lesalo už 6 auks., tai tada 
pirmoji višta davė auksiną nuostolio, 
o antroji 2 auks. 50 sk. pelno. Iš to 
ūkininkas mato, kad pirmoji višta lai- 
kyti neapsimoka. Dėl to kitais metais 
ji vištyne jau neturi būti ir jos kiauši- 
nių perinimui imti negalima. Tokiu 
būdu pamažu iš paukštyno pašalinamos 
visos vištos, kurios neduoda pelno, 
o paliekamos tik tos, kurios duoda 
pelną. Kiaušiniai perėjimui paliekami 
tik nuo pelningų vištų. 

Dabar, kad būtų aiškiau, kam kiau- 
šiniai sveriami, paduosime kitą pavyzdį. 
Višta Nr. 61 padėjo per metus 178 kiau- 
šinius, o kiaušinis vidutiniškai svėrė 56 
gramus. Taigi šios vištos visi 178 kiau- 
šiniai svėrė 9,968 kg (vadinasi, be 32 
gramų 10 kg). Antroji višta Nr. 58 pa- 
dėjo per metus 177 kiaušinius ir vie- 
nas jos kiaušinis vidutiniškai svėrė 64 
gramus. Taigi visi 177 kiaušiniai svėrė 
11,336 ką. Vadinasi, pirmoji višta sudė- 
jo 1 kiaušiniu daugiau, bet jeigu skai- 
tysime svoriu, tai antroji višta, kuri su- 
dėjo vienu kiaušiniu mažiau, svoriu 
sl aitant, sudėjo 1,368 ką daugiau. Su- 
prantama, kad daugiau davė pelno 
antroji višta, nors ji sudėjo 1 kiaušiniu 
mažiau už pirmąją. Dėl to antroji višta 
pelningesnė, vertingesnė. Šios antrosios 


kiaušiniai bus brangesni, ypač tuo atve- 
ju, jeigu bus pardavinėjami kilogramais. 
Be to, perinimui jau naudinga bus imti 
tiktai antrosios vištos kiaušiniai. 


Rr ūkininkai gali kontroliuoti vištų 
dėslumą? Taigi ne tiktai gali, bet ir 
turi kontroliuoti. Tai nėra sunkus dar- 
bas. Lizdas padaryti labai lengva ir pi- 
gu. O patį kontrolės darbą gali vykdyti 
didesni, protingesni vaikai. Juk visas 
sunkumas, tai tas, kad reikia nuolat 
peržiūrėti kontrolinius lizdus, išleisti iš 
jų padėjusias kiaušinius vištas, ant tų 
kiaušinių sužymėti vištų numerius, pas- 
kui juos susverti ir viską įrašyti į tam 
tikrą lapą, knygą. Kai turima vaikų, ku- 
rie moka skaičiuoti ir šiek tiek rašyti, 
kontrolė vykdyti labai lengva, nes vai- 
kai su dideliu noru imsis to darbo. Ži- 
noma, vaikus irgi reikia kontroliuoti, 
kad jie tą darbą atliktų sąžiningai 
ir stropiai. Vaikams šis darbas išeis į 
didelę naudą, nes iš mažens pripras 
prie paukščių ir išmoks juos tinkamai 
prižiūrėti, pamėgs tą darbą ir supras jo 
reikšmę. Be to, reikalingos yra dar 
svarstyklėlės, kuriomis atsveriama kiau- 
šiniai. Tos svarstyklėlės yra pigios. 
Kaštuoja jos keletą auksinų. 


Matome, kad vištų dėslumo kontrolė 
yra visai lengvas darbas. Bet jis labai 
naudingas. Kiekvienas vištų laikytojas 
būtinai privalo juo susirūpinti. Priešin- 
gu atveju negalima nė pagalvoti apie 
vištų pelningumą. J. 


į 


Arklių šėrimas bulvėmis 


Mūsų ūkininkai daugiausia avižų su- 
šeria arkliams. Ūkininkai galvoja, kad 
avižos yra geriausias arklių pašaras. 
Jeigu arklys avižų negaus, tai jis vi- 
sai bus nestiprus ir liesas. Šio įsiti- 
kinimo prislaikydami, kaip jauni, taip 
ir seni arklių mėgėjai (mūsų ūkininkai 
visi yra dideli arklių mėgėjai) neša 
avižas saujomis, gorčiais, neša vieni 
nuo kitų pasislėpę, kad arklys geriau 
priėstų, gražiau atrodytų, šauniau bėg- 
tų ir smarkiau trauktų. Tačiau ne kiek- 
vienas ūkininkas turi pakankamai tų 
avižų. Tada ir arklys to ūkininko menkai 
atrodo. Šiuo atveju būtų naudinga ūki- 
ninkui avižas pakeisti kuriuo nors kitu 
geru pašaru. Be to, net ir turint avižų 
pakankamai, naudinga ieškoti tokio pa- 
šaro arkliams, kuris būtų pigesnis, bet 
duotų tuos pačius rezultatus, kaip ir avi- 
žos. Apie tai čia trumpai ir pakalbėsime. 

Rugančiam gyvuliui, taigi ir jaunam 
kumeliukui, reikalingi pirmiausia balty- 
mai, iš kurių susidaro raumenys. Jeigu 
augantis arklys nebegaus pakankamai 
baltymų, tai iš jo išaugs labai menkas 
arklys. O iš arkliams duodamų pašarų 
baltymais turtingiausios yra avižos. Be 
to, jos yra lengvai virškinamos. Dėl to 
kumeliukams, ypač pirmamečiams, bū- 
tinai reikalingos yra avižos, nes pas 
pirmamečius vyksta smarkus raumenų 
augimas. Kumeliukams augti reikalin- 


gos yra ir mineralinės medžiagos, 
o ypatingai kalcijus ir Fosforas. Šių 
medžiagų avižose irgi yra. Vadinasi, 
kumeliukams avižų pakeisti bulvėmis 
ar kitu panašiu pašaru, kuriame yra la- 
bai mažai baltymų ir mineralinių me- 
džiagų, negalima. Dėl to kumeliukams 
avižų ir nereikia gailėtis. 


Visai kas kita yra su suagusiais 
arkliais. Suaugusio arklio raumenys 
jau nebeauga. Dėl to suaugusiam 


arkliui ir baltymų mažiau reikia. Tik- 
rumoje, žinoma, baltymųreikia ir suau- 
gusiam arkliui, Šie baltymai nau- 
dojami susidevėjusioms kūno dalelėms 
atnaujinti ir virškinimo syvams gaminti. 
Tačiau šiems reikalams suvartojama vi- 
sai nedaug baltymų. Tas baltymų kie- 
kis randasi ir visai mažai baltyminguose 
pašaruose. Suaugusiam arkliui daugiau- 
sia reikalinga yra tokia medžiaga, toks 
pašaras, kuris duoda daug įėgų, stipru- 
mo. Taigi suaugusiam arkliui reikalingi 
angliavandeniai. tai yra krakmolas ir 
įvairūs cukrai. Šių medžiagų daugiausia 
yra bulvėse. Bulvė sudaryta yra iš van- 
dens ir krakmolo bei cukraus. Kitų 
medžiagų yra labai mažai. Kadangi 
bulvės daugiausia turi krakmolo, be 
to, jos yra pigiausios Ir duoda di- 
džiausius derlius iš 1 ha, tai jomis 
pigiausia atsieis iššerti suaugę arkliai. 

Šeriant arkliams bulves, visada rei- 


Nr 3(37) 


kia turėti galvoje svarbiausį reikalavimą, 
kad bulvės turi būti švariai nuplaustos. 
Žemėtomis bulvėmis pašerti arkliai 
greit suserga diegliais. Šiuo metu Vo- 
kietijos ūkininkai arklius šeria daugiau- 
sia bulvėmis. Jie duoda arkliams šu- 
tintas bulvės. Vienas arklys gauna per 
dieną nuo 5 iki 20 kg bulvių. Vokiečiai 
šutina bulves vieną dieną prieš šėrimą, 
paskui jas sudeda į statines, sutrina, 
sumaigo ir užpila vandeniu, kad prie 
bulvių neprieitų oras ir kad jos nepra 
dėtų rūgti. Kiti ūkininkai sutrintas, sug- 
rūstas bulvės maišo su vandeniu ir pa- 
verčia tiršta tyre, koše. Bulvių paviršiuje 
atsiradęs vanduo atiduodamas arkliams 
išgerti, o bulvės maišomos su kapojais 
(siečka) ir šeriamos. Šiuo būdu šeriant 
arklius bulvėmis, priverčiami arkliai pa- 
šarą gerai sukramtyti, suvilgyti seilėmis. 
Dėl to šiuo būdu šeriant pašaras ge- 
riau, lengviau susivirškina ir esti gyvu- 
liui naudingesnis. Šeriant nurodytu bū- 
du arklius bulvėmis, be bulvių jiems 
dar reikia duoti apie 2—3 kg gero šie- 
no, geriausia dobilų. Sunkesnio darbo 
metu naudinga yra duoti arkliams ir 
grūdinio pašaro, taigi avižų. Jis atiduo- 
damas dienos metu, kai arklys ilsis, be 
bulvių. Bet jeigu arklys be bulvių gau- 
na pakankamai gero šieno arba dobilų, 
tai ir sunkaus darbo metu grūdais šerti 
nėra reikalo. 

44'.Bulves arkliai ėda labai noriai ir net 
labai suliesėję gana greitai pasitaiso. 
Senesni arkliai gana greit nusipeni, 
ypač tuo atveju, kai jiems duodamos 
vienos šutintos bulvės, be kapojų. Ta- 
čiau jeigu taisyklingai bulvėmis arkliai 
šeriami, tai arklių sveikata ir jų darbin- 
gumas, pajėgumas ir ištvermingumas 
visai nesumažėja. Tiesa, bulvėmis še- 
riami arkliai daug greičiau iškaista. Bet 
tai nėra labai žalingas reiškinys, 

“= |Bulvėmis šerti negalima ne tiktai 
kumeliukų, bet ir kumelingų kumelių, 
nes jų kumeliukai nuo bulvių esti le- 
püs, neatsparūs ligoms ir nepalankioms 
sąlygoms. 

Kalbėdami apie arklių šerimą šutin- 
tomis bulvėmis, turime priminti, kad 
3/2 ką šutintų bulvių turi tiek pat krak- 
molinių vertybių, kiek vienas kilogra- 
mas avižų. Tačiau 3!/2 kg bulvių turi 
tik apie 14 gramų baltymų, o vienas 
kilogramas avižų turi net 78 gramus 
baltymų. Pagal vokiečių prof. Eren- 
bergą, 20 kg šutintų bulvių pava- 
duoja 7 kg avižų. Taigi, lygindami šiuos 
du pašarus, suprasime, kad šerdami 
suaugusius arklius vien tiktai šutinto- 
mis bulvėmis, per mažai jiems duoda- 
me baltymų. Dėl to, be bulvių, turime 
arkliams dar duoti ir baltymais turtin- 
go pašaro. Tam tikslui tinka žirniai, pu- 
pos, saldusis lubinas. Tačiau jeigu ark- 
liai gauna pakankamai šutintų bulvių 
ir gero, saldaus šieno iki dobilų, tai ki- 
tokio baltymingo pašaro jiems visai ne- 
reikia duoti, 

Pavaduojant avižas bulvėmis, arkliai 
mažai gauna mineralinių druskų, kas 
yra nenaudinga. Dėl to šeriant vien 
bulvėmis ir šienu, reikia prie bulvių 
primaišyti vienam arkliui kasdiena apie 
80 gramų fosforinių kalkių (fosforan 

wapnia). Be to, kasdien į balves nau- 
dinga įdėti dar gyvulinės druskos. 

1 Čia aukščiau kalbėjome apie arklių 
šėrimą šutintomis bulvėmis, kuris dabar 
plačiai vartojamas Vokietijoje. Šutinto- 
mis bulvėmis naudinga šerti sunkesnieji 


arkliai. O lengvesniesiems arkliams 
duodamos vien tiktai žalios bulvės. 
iuo atveju irgi labai daug tyrimų ir 


bandymų padaryta Vokietijoje. Visi jie 
davė gerus rezultatus; paaiškėjo, kad 
arkliai žaliomis bulvėmis galima šerti 
ir kad dėl to jie nenustoja sveikatos, 
stiprumo arba pajėgumo. Žalios bulvės 
lengviesiems, suaugusiems arkliams ga 
lima drąsiai duoti vietoje avižų. Vokie- 
čiai ūkininkai žaliomis bulvėmis šeria 
arklius nuo lapkričio iki kovo mėnesio. 
Prie žalių bulvių arkliai pratinami pa- 
mažu, pradžioje duodami maži kiekiai, 
kad viduriai priprastų, o vėliau arkliai 
per dieną gauna net iki 10 kg. Duo- 
dant žalias bulves, prie jų primaišoma 
1—1!/4 kg stambiai maltų grūdų. Še- 
riant arklius žaliomis bulvėmis, būtinai 
reikia prisilaikyti šių taisyklių: 1) bul- 
ves prieš šėrimą rūpestingai nuplauti, 
kad būtų kuo švariausios, 2) artėjant pa- 
vasariui, šalinti nuo bulvių daigus, nes 

jie arkliams gali labai pakenkti; 3) ne- 
duoti arkliams bent kiek papuvusių, 
raupuotų, pažaliavusių, visai jaunų, ne- 
išaugusių bulvių ir 4) loviai, kuriuose 
laikomos bulvės, turi būti labai švarūs. 
Bulvės prieš šėrimą naudinga užpilti 
švariu vandeniu ir jas vandenyje palai- 
kyti 24 valandas. Arkliams duodamos 
nesusmulkintos bulvės ryte ir vakare, 
o šienas, dobilai duodami dieną. Dieną 
duodami ir stambiai malti grūdai su ka- 
pojais. Jeigu stinga gero šieno, tai vie- 
toje jo duodama žirnių arba net pupų 
virkščių, bet, žinoma, atsargiai, kad ne- 
pakenktų. Be to, šeriant arklius žalio- 
mis bulvėmis, dažnai jiems duodami 
avižiniai ir net ruginiai pelai. Žinoma, 
kumelėms, ypač kumelingoms ir kume- 
liukams žalių bulvių duoti negalima. 
Taipgi reikia priminti, kad šeriant ar- 


klius bulvėmis, reikalingas nemažas 
atsargumas, ypač svarbu, kad bulvės 
būtų švarios, nesugadintos ir kad jų 


būtų sušerta neperdaug. Dėl to geriau- 
sia šerti pačiam ūkininkui, nepasitikint 
vaikams ir samdiniams. 

Mūsų ūkininkai, neturėdami pakanka- 
mai avižų, Vokietijos ūkininkų pavyz- 
džiu, turėtų arklius šerti bulvėmis. J. 


Kokį dviratį pirkti 


Nors dabartinis metas visai nėra 
dviračių sezonas, tačiau „Ūkininko“ re- 
dakcija gauna daug paklausimų — ko- 
kius dviračius pirkti, kurių firmų dvira- 
čiai yra geriausi, stipriausi ir t. t. Be 
to, be naujai perkančių jų dviračius, bus 
daugelis tokių, kurie norės pakeisti se- 
nas sudėvėtas dviračio dalis naujomis. 
Taigi gal ir jiems bus pravartu kai ką 
sužinoti. 

Kuo pasižymi geros rūšies dviratis? 
Geros rūšies dviratis, tai visų pirma 
stiprus, patvarus, negreit gendąs dvira- 
tis. Negalime pavadinti geru, stipriu to- 
kio, kuriuo be nuotykių pavažinėjus ke- 
letą mėnesių, jau reikia kai ką keisti, 
taisyti. Juo geresnės rūšies įsigysime 
dviratį, juo ilgesnį laiką juo važinėsime. 
Tačiau geresnės rūšies prekė brangiau 
ir kaštuoja. 

Kurių firmų dviračiai yra geriausios 
rūšies? Mūsų krašte žinomiausios yra 
šios firmos: Niemen, Kaminski, Espe- 
ranto, Senora, Brenabor, Ursus, Karo, 
Energiton ir kt. Esame pratę vertinti 
dviratį pagal šių firmų antspaudus ant 
rėmų. Tačiau toks vertinimas yra klai- 
dingas. Reikia žinoti, kad firmos užra- 
šas ant rėmų rodo vien tik pačių rėmų 
kilmę, rūšį. Visos kitos dviračio dalys 
būna įvairių kitų firmų. Vadinas, per- 
kant dviratį, reikia žiūrėti ne tik rėmų 
firmos, bet visų pirma kitų dviračio da- 
lių rūšies bei kokybės. Vienos ir tos 
pačios firmos rėmuose kitos dviračio 
dalys gali būti geresnės ir menkesnės 
rūšies. Pvz., Jonas ir Petras turi „Nie- 
men“ firmos dviračius. Bet Jono dvira- 
ratyje visos kitos dalys (stebulės, gran- 
dinė, balnelis, gumės ir kt.) yra aukš- 
čiausios rūšies, angliškos, o Petro dvi- 


ratyje tos dalys yra paprastos, Lenkijos 
fabrikų dirbiniai. Taigi į aukščiau pa- 
teiktą paklausimą — kurios firmos dvi- 
račiai yra geriausios rūšies — iš karto, 
tik vienu žodžiu atsakyti neįmanoma. 
Vienos firmos yra geriausi rėmai, kitos 
stebulės, trečios gumės ar grandinė. 
Geras, stiprus, aukštos rūšies dviratis 
yra toks, kuriame visos bent svarbiau- 
sios dalys yra aukštos rūšies, gerų fir- 
mų. Vadinas, jeigu nori turėti gerą dvi- 
ratį, tai išsirink krautuvėje geriausių 
firmų kiekvieną paskirą dviračio dalį. 
Geresni dviračių žinovai panašiai ir 
daro. Jie nurodo pardavėjui, kurių fir- 
mų turi būti jų dviračių rėmai, stebulės, 
guminės dalys ir pan. 4 

Taigi dabar ir mes prisižiūrėkime 
paskiroms dviračio dalims, sužymėkime, 
kurių firmų jos yra aukščiausios rūšies, 
atseit stipriausios, patvariausios. Šioje 
vietoje bus kalbama tik apie paprastus, 
mūsų keliams tinkamus dviračius bei 
jų dalis. Lenktynių dviračiai daugiau 
tinka miestui. Todėl jų čia ir nemi- 
nėsime. ė 

Rėmai. Beveik visų aukščiau suzy- 
mėtų firmų rėmai yra kuone vienodo 
stiprumo, vienodo gerumo. Brenabor 
firmos rėmai ir dviratis yra jau gal 
persunkus ir, palyginti, brangus. Geri, 
stiprūs rėmai yra Niemen, Kamiński, 
Blacher (Vilniaus fabriko dirbinys), So- 
nora. 
ʻ= Ratų stebulės dviratyje vaidina 
svarbų vaidmenį ir nuo jų žymiai. pa- 
reina dviračio stiprumas, patvarumas. 
Priešakinio rato geriausios rūšies stebu- 
lės yra anglų firmų: Brampton, Perry, 
D. R. S. Geriausia jų — Brampton. Pi- 

(Pabaigą žiūr. 24 pusl.) 

KI. Mano dukterys ištekėdamos 
paėmė pasogą ir pasirašė raštus, kad 
neturės jokių pretensijų. Vyrui mirus, 
žemė atiteko sūnui, o jis atidavė ją 
man valdyti. Dabar dukterys nori ieš- 
koti savo dalių. Ar turi teisę. 

Skriaudžiamoji. 

Ats. Dokumentai, kuriais išsižada- 
ma teisių prie žemės, turi būti pas no- 
tarą rašyti. Turint tačiau ir privačiai 
rašytą raštą, reikia gintis ir bylą ga- 
lima laimėti. Jeigu gi pasisektų dukte- 
rims panaikinti jų pasirašytus raštus, 
tai turės grąžinti visą pasogą, kurį gavo 
ištekėdamos. Tamstai priklauso septin- 
toji viso ūkio dalis, 

KI. Sūnus vesdamas paėmė pasogą 
ir surašė aktą, kurį aš pasirašiau, kad 
pasogą priėmiau, Tačiau tikrumoje ga- 
vau tik trečdalį sūnaus pasogo. Norė- 
čiau sūnų su šeima iš namų pašalinti, 
bet jis reikalauja viso žmonos pasogo. 
Ar gali jis reikalauti. Be to, ar galiu 
aš reikalauti, kad sūnaus uošvis išmo- 
kėtų man likusią pasogo dalį. 


Nuskriaustasis. 


Ats. Neteisėtai tamsta paėmei sū- 
naus žmonos pasogą, o tuo pačiu ne- 
turi teisės reikalauti, kad sūnaus uošvis 
išmokėtų likusią pasogo dalį- Pasogo 
negali reikalauti ir tamstos sūnus, nes 
pasogas visą laiką palieka žmonos nuo- 
savybė. Jeigu sūnaus žmona reikalauja 
grąžinti jai pasogą, tai reikėtų geruoju 
jai atiduoti, nes priešingu atveju bylą 
pralaimėsite ir turėsite tik daug nuo- 
stolių. Negalime patarti, ar turite teisę 
pašalinti iš namų sūnų, nes nežinome 
sutarties turinio. Jeigu atidavėte sūnui 
žemę dovanojimo sutartimi ir nuo to 
laiko suėjo daugiau kaip du metai, tai 
dabar žemės savininkas yra sūnus ir 
jis gali ją parduoti svetimam žmogui. 
Sūnus turi pareigą tamstą išlaikyti, nes 
priešingu atveju galėsi dovanojimo aktą 
sulaužyti. Paskirtas mažamečiams bro- 
liams dalis sūnus gali išmokėti tamstai 


kaip globėjui arba atiduoti teismo de- 
pozitan. 
KI. Krizės metu norėjau tėvui pa- 


dėti ir daviau jam didesnę pinigų sumą. 
Dabar tėvo ūkį valdo kitas sūnus ir 
nori visą žemę parduoti. Ar galiu aš 
pareikalauti, kad brolis man grąžintų 
į ūkį įdėtus pinigus. 

Nuskriauštasis. 


Ats. Pareina nuo to, ar tamsta davei 
tėvui tuos pinigus kaip dovaną ar kaip 
paskolą. Jeigu tai buvo dovana, tai da- 
bar negalite jos reikalauti. Jeigu tai bu- 
vo paskola, ir pinigai buvo sunaudoti 
ūkiui, kurį dabar valdo tamstos brolis, 
tai galite iš jo tų pinigų reikalauti. Rei- 
kia liudininkais, vekseliais ar šiaip raš- 
tiškais pasižadėjimais įrodyti, kad tėvas 
iš tamstos pinigus skolinosi. 

Ki. 1) Per komasaciją mano bro- 


liai paliko senoje vietoje trobesius ir 
per tris metus nepasiėmė, tad ar da- 
bar jie dar turi teisę trobesius pasi- 
imti. 2) Prieš kelius metus mirė vienas 
mano brolis, tad ar turėsiu teisę pa- 
veldėti jo palikimą? 3) Kokios yra 
teismo išlaidos nuo 300 auks. vertės 
ieškinio? 

Ats. 1) Pagal komasacijos įstatymą 
trobesius reikia nuimti per trejus me- 
tus ir jeigu per tą laiką nenuimama, 
tai jie atitenka tos žemės savininkui. 
Todėl, jeigu broliai per 3 metus trobe- 
sių nepaėmė, nenusikėlė, tai jie atiten- 
ka seserims, išsirinkusioms kolonijas 
vietoje. 2) Jeigu mirusis brolis nepaliko 
vaikų nei žmonos, tai visi broliai ir se- 
serys paveldi jo turtą lygiomis. Cia yra 
nesvarbu, ar miręs brolis kokį turtą 
buvo pirkęs, ar iš tėvų paveldėjęs. 
3) Teismo išlaidų nuo 300 auks. ieški- 
nio bus 11 auks. 50 sk. 

Ki. Mano vyras mirė 1927 m. ir 
paliko 3 dukteris. Viena duktė ištekėjo 
1927 m. Norėčiau, kad vyro palikimą 
paveldėtų neištekėjusios dukterys. Tad 
ką reikia daryti. 

Vargo Našlė. 


Ats. Mūsų manymu dabar nieko 
nereikia daryti, nes kai imsite teirau- 
tis, tai ištekėjusi duktė iškels teismo 
bylą ir bus jai pripažinta trečioji tėvo 
palikimo dalis. Svarbu, kad kuo dau- 
giau metų sueitų nuo tėvo mirties, 
o per tai neištekėjusios dukterys įgys 
nuosavybę per įsisenėjimą. Jeigu duktė 
norėtų savo dalį pasiimti, tamsta ga- 
lėsi paimti sau septintą dalį viso turto. 

KI. Pasidalinau su broliu žemę dar 
1912 m. Šį pasidalinimą laikau netei- 


singu, todėl ar galiu dabar reikalauti, 
kad iš naujo pasidaliniume, 
Motiejūnas. 


Ats. Naujo padalinimo dabar nega- 
lima reikalauti, nes yra jau įsisenėji- 
mas. 

Ats. 
reikia būtinai 


Belaimiul. Tamstos byloje 
pasitarti su advokatu, 
nes kai patys rašysite prašymą teis- 
man, tai galite bylą pralošti. Beturčio 
teises pripažįsta ir apygardos ir apy- 
linkės teismai. Pakelkite savo skriaudos 
vertę virš 2000 auks. ir paduokite pra- 
šymą į apygardos teismą, tada galėsite 
gauti valdišką advokatą bylai vesti. Ge- 
riau būtų, kad prie bylos pridėtumėte 
ligoninės paliudimą. Prie prašymo pri- 
dėkite neturtingumo pažymėjimą. 


Ki. Tėvas mirė 1904 m. ir paliko 
vieną ūkį 20 ha ir kitą 16 ha. 1914 m. 
įpėdiniai pasidalino palikimą. Brolis ir 
sesuo paėmė 20 ha ūkį, o man atiteko 
16 ha. Dabar brolis noriiš manęs atimti 
pusę mano ūkio. Ar turi jis teisę? 

J. Ukininkas. 


Ats. Bylos sprendimas pareis nuo 
to, ar buvote surašę pasidalinimo do- 


kumentą, o, be to, ar iki šiol brolis per 
teismą nereikalavo sau lygios dalies ir 
tamsta netrukdomas valdei tą ūkį. Jeigu 
tą ūkį iki šiol tamsta valdei, tai pasi- 
dalinimas nors ir buvo neteisingas, yra 
dabar teisėtas ir brolis negalės iš tam- 
stos ūkio dalies atimti ar reikalauti 
naujo padalinimo. 


KI. 193! m. išėjau į 
šiol dirbau uošvio žemę, perstačiau 
trobesius ir išleidau ūkiui visus savo 
pinigus. Dabar uošvis grasina, kad už- 
rašys visą žemę kitiems vaikams, o ma- 
no žmoną ir mane ketina iš namų iš- 
varyti. Ar man jokia dalis nepriklauso. 

Balančius. 


žentus. Iki 


Ats. Kadangi žemės savininku yra 
uošvis, tai jis gali su ja ką nori pada- 
ryti. Jis turi teisę užrašyti Žemę kitiems 
vaikams, o tamstos žmonai nieko ne- 
duoti. Tamstai nieko nepriklauso. Aplin- 
kybė, kad tamsta dirbai uošvio žemę 
ir perstatei trobesius, neturi jokios 
reikšmės. Tamsta gali reikalauti tik to, 
ką esi į uošvio namus atnešęs. Pata- 
riame gražiuoju paveikti į uošvį, kad 
neišskirtų jūsų žmonos nuo paveldė- 
jimo. 


KI. Drauge su broliu turime kilno- 
jamąjį ir nekilnojamąjį turtą. Brolis 
be mano sutikimo parduoda kitiems 
kai kuriuos mūsų daiktus. Ar turi jis 
teisę tai daryti. Ar galiu aš uždėti 
areštą ant turto ir kiek tai gali kaš- 
tuoti? Tvarkytojas, 


Ats. Pardavinėdamas bendrą turtą, 
brolis elgiasi neteisėtai. Reikia pradėti 
teismo bylą, kad turėti dokumentą, jog 
esate taip pat to turto savininku. Tu- 
rint dokumentą, galėsite broliui uždrau- 
sti pardavinėti. Teismo išlaidų bus apie 
20 auksinų. 


KI. 1934 m. išėjau į žentus. Po metų 
žmona mirė ir paliko dukrelę. Paliktą ūkį 
dabar valdo uošvė ir žmonos sesuo. 
Žemė buvo uošvio. Ar dabar mano 
dukrelei ir man priklauso kokia nors 
tos žemės dalis. Uošvė nenori mums 
nieko duoti, Briedis. 


Ats. Uošvė elgiasi neteisėtai. Pa- 
gal įstatymus uošvei priklauso septin- 
toji viso ūkio dalis, o visa kita pri- 
klauso tamstos žmonos įpėdiniams 
ir jos seseriai pusiau. Kadangi tamstos 
žmonos įpėdinė yra dukrelė, tai jai 
ir priklauso mrtinos dalis. Kadangi 
duktė yra mažametė, tai temsta turi 
teisę, kaip jos globėjas, iškelti teismo 
bylą ir reikalauti, kad uošvio palikimas 
būtų padalintas. Bylą reikia pradėti 
apylinkės teisme (Sąd Grodzki). Bylos 
reikalu reikėtų pasitarti su advokatu. 


P--as. 

MOTERŲ DAR 


Vaikų kaltinimas 


Vaikai labai mėgsta didesniame bū- 
relyje pažaisti. Dėl to juos namie išlai- 
kyti labai sunku. Kiekviena proga, kai 
tik gali, tuojau bėga pas tuos kaimy- 
nus, kur yra tokių pat pipirų--vaikų, 
kaip ir jie patys. Arba panašiai namie 
sėdėdami vaikai, susilaukia pas save sve- 
čių. Suėję į krūvą, prasimano įvairių 
žaidimų, pramogų ir tokiu būdu jaukiai, 
maloniai praleidžia laiką. Bet bežaisda- 
mi dažnai dėl ko nors susiginčija, su- 
sipyksta, išsikolioja (panašiai, kaip ir 
suaugę) ir kartais įsikarščiavę net susi- 
muša, apsidrasko. Tokiais atvejais vai- 
kai apsiašaroję bėga pas savo tėvus ir 
mėlynes rodydami įskundžia savo prie- 
telius, su kuriais žaidė. Motina pama- 
čius vaiko ašaras, o ypatingai kokią 
nors žaizdelę ar mėlynę, tuojau vaiką 
gražiausiais žodžiai ramina, o kaltinin- 
kus pažada skaudžiai nubausti. Tokiu 
būdu vaikas nusiramina ir esti paten- 
kintas, kad motina atkeršys, nors daž- 
nai muštynių kaltininkas pats yra. Bet 
dabar kyla klausimas, ar motina taip 
pasielgdama nedaro klaidos? Kai vaikas 
ateina pas motiną su kokiu nors skundu 
ir verkdamas aiškina,kas jį nuskriaudė, 
motina, žinoma, turi išklausinėti vaiką, 
kas įvyko, ko jis verkia arba kur jis 
gavo tą mėlynę, įdrėskimą ir t. t. Ta- 
čiau išgirdus iš vaiko, kad jį toks ir 
toks jo draugas nuskriaudė, motina ne- 
privalo tuojau kaltinti svetimą vaiką, 
ir savajį raminanti svetimam grąsinti, kad 
jam bus atlyginta. Jau visai blogai 
elgiamasi, kai išklausius vaiko skundų 
tuojau bėga pas tariamojo kaltininko 
tėvus ir ten koliojasi, barasi, Toks pa- 
sielgimas jau yra visai nevykęs. Juk 
dažnai pasitaiko, kad tas su mėlyne 
ar apsidraskęs vaikas kaip tik pats yra 
didžiausias kaltininkas. Dažnai vaikas, 
būdamas pats kaltas, skundžia savo 
draugą, kad tas yra nemandagus, mu- 
šasi, pešasi, skriaudžia. Vaikai beveik 
visuomet kitus kaltina, kitiems kaltę 
suverčią, o patys prie kaltės visai ne- 
nori prisipažinti. Tokiu būdu, motiną 
vaikai apgauna. Ji įtikėdama savo vaiko 
tvirtinimui parodo, kad yra neteisinga 
teisėja. 

Jeigu esti kaltas pats skundikas, tai 
jį užstojant sužadinamas jame noras ir 
palinkimas meluoti, blogai elgtis ir tuo 
būdu padaroma vaiko dvasiai nepapras- 
tos žalos. Dar didesnės neigiamos įta- 
kos vaikui turi motimos skubus bėgi- 
mas pas kaimynus išbarti jų vaikus, 
kad nuskriaudė jos nekaltą avinėlj. Ta- 
da vaikas įsitikina, kad ir blogą darbą 
padares gali motinai pasiskųsti, pame- 
luoti ir likti visai nekaltas. Tokio pavyz- 
džio paskatintas vaikas kitą kartą visai 
Nesivaržo irsu kaimynų vaikais pradeda 
elgtis labai nermandagiai, visai atvirai 
Juos skriausdamas, nes jis jau yra įsi- 
tikinęs, kad jį motina vistiek užstos ir 
dar šiuos vaikus išbars. inoma, kiek- 

vienai motinai atrodo jos vaikas nekal- 
tas. Kiekviena motina yra įsitikimusi, 
kad jos vaikas yra pavyzdingiausias, 
mandagiausias ir mieliausias, motinai 
iš visų geriausiaus.' Motinos meilė yra 
tokia didelė, kad kartais ji savo vaiko 
ydų nebepastebi. Tačiau tokia meilė 
vaikui neina į gerą, o daro tik žalą. 
Žinoma, savo vaiką reikia mylėti. Bet 


kartu reikia tą meilę ir kontroliuoti, 
o ypač nepamiršti teisingumo. Teisin- 
gumas auklėjime turi nepaprastos 
reikšmės. 


Teisingumu yra padaroma daug dau- 
giau, negu gražiais žodžiais. Bet teisin- 
gumą mūsų motinos labai dažnai pa- 
miršta. Daugelis motinų kiekviename at- 
sitikime tvirtina, kad jos vaikai nekalti, 
o kalti svetimi, kaimynų vaikai. Jos 
taip tvirtina dažnai net su nepaprastu 
užsispyrimu, o apie to tvirtinimo pasek- 
mes visai nenori pagalvoti. 

Vaikams drausti lankyti kaimyno 
vaikus ir su jais kartu žaisti yra visai 
nepatartina. Tegul sau vaikai eina pas 
kaimynus ir tegul su kaimyno vaikais 
žaidžia. Bet vaikus reikia įspėti, gražiai 
pamokyti, kad įvairius nesusipratimus 
spręstų geruoju, kad vieni kitų neuž- 
gautų, o užgavę atsiprašytų, kad būtų 
mandagūs. O jeigu tarp vaikų įvyksta 
nesantaika, visokios peštynės, motinos 
turi gražiai viena kitai papasakoti, kaip 
iš tikro buvo ir kaltus vaikus pabarti. 
Motinų susipykimas dėl vaikų nevyku- 
sių pasielgimų yra labai negražus elge- 
sys. Tai jau tikra gėda pačioms moti- 
noms ir vaikų tvirkinimas. Kiekviena 
motina turi atsiminti, kad ir jos vaikai 
gali būti kalti. Kartu ji turi atsiminti, 
kad dėl vaikų nesusipratimų neverta 
pyktis su kaimynais. Pagaliau motina 
turi būti savo vaikų rimtas teisėjas. 
Karščiavimasis ir svetimų vaikų kaltini- 
mas reikia pamiršti. Lietuvė moteris 
privalo būti rimta ir teisinga. Tada ir 
jos vaikai bus rimti. Iš jų išaugs pa- 
vyzdingi vyrai ir teisingos moterys. J. 


Medžiagų dažymas 


Dažydamos namie kokias nors me- 
džiagas, vartojame krautuvėse pirktus 
dažus. Norint medžiagą nudažyti kokia 
nors ryškia spalva reikia, kad dažomoji 
medžiaga būtų baltos spalvos, be jokių 
dėmių ir švariai išskalbta. Spalvota me- 
džiaga geriausiai nusidažo juodai arba 
tamsiai mėlynai (granatiniai). Žalios 
spalvos medžiagą gerai ima rudi ar 
bronziniai dažai. Įvairias nuo saulės 
nublukusias medžiagas geriausia ima 
juodi ar tamsiai mėlyni dažai. 


Kaip reikia dažyti 


Pirmiausia reikia gerai Išmazgoti 
dažomąją medžiagą šiltame sodos šar- 
me su muilu ir labai gerai ją. išplauti, 
pirma šiltsme, paskui šaltame vande- 
nyje. Švarią medžiagą nesmarkiai nu- 


spausti ir padėti švarioje vietoje. Da- 
bar reikia paruošti dažus šitaip: paimti 
verdančio vandens tiek, kad dažomoji 
medžiaga pasinertų ir nuolat maišant 
pagaliuku, supilti dažus ir saują drus- 
kos. Dažus gerai išmaišyti. | karštą 
dažų skiedinį merkti šlapią, gerai iš- 
kratytą, dažomąją medžiagą. Dabar 
reikia pamaišyti, pavartyti medžiagą, 
saugoti, kad puodas su dažais nevirtų 
ir visa medžiaga būtų pasinėrusi van- 
denyje. Puodą su dažais laikyti ant 
plytos, o jei verda, tai dapilti po tru- 
putj šalto vandens. Dažant šviesia, ryš- 
kia spalva, medžiaga dažuose turi gu- 
lėti pusę valandos, o dažant juodai, 
medžiaga turi gulėti visą valandą. 

Praėjus tam laikui medžiagą išima- 
me iš puodo, ataušiname ir tol plau- 
name šaltame vandenyje, kol vanduo 
lieka švarus. Išplautą medžiagą reikia 
lengvai nuspausti ir padžiauti. 

Jei nusidažė negerai, yra tamsesnės 
ir šviesesnės dėmės, tai dažymą turė- 
sime pakartoti. Tik prieš dažymą me- 
džiagą reikia gerai išmazgoti šiltame 
sodos šarme su muilu ir gerai išplo- 
vus šiltu ir šaltu vandeniu vėl dėti da- 
žuosna. 


Šilkinių ir plonų medžiagų 
dažymas. 


„ Jei turime gerą, šilkinį, ar šiaip ko- 
kios plonos medžiagos rūbą, tik nuo 
saulės nublukusį, tai galima pigiu būdu 
atnaujinti jo pirmykštę spalvą. Galima 
taip pat, labai šviesios spalvos medžia- 
gą nudažyti kita, šviesia spalva. 

Dažai ruošiami šitaip: mažame, ver- 
dančio vandens kiekyje išmaišome da- 
žus ir persunkę per skudurėlį supilame 
tuos dažus į šiltą vandenį. Įdedame 
vandenin žiupsnelį druskos ir gerai iš- 
maišome. Dabar pamerkiame šilką ir 
nuolat maišydamos laikome dažuose 
tol, kol rūbas gerai nusidažys. Paskui 
medžiagą plauname rūgščiame (su actu) 
vandenyje ir kelis kartus paprastame 
vandenyje, ir lengvai nuspaudę van- 
denį, džioviname pavėsyje. 


Kaip išvalyti aprūdijusius peilius 


Norint pašalinti nuo peilių rūdis, 
reikia užrūdijusias vietas patepti alyva 
ar aliejumi. Taip patepti peiliai, turi 
gulėti sausoje vietoje kokias 3 ar 4 
dienas. Po to patrinti užrūdijusias vie- 
tas guma (trintuku, kurį mokiniai pieš- 
dami vartoja) ir rūdys pranyks. 


Rūkytas teletienos kumpis 


Paimti nemažą, riebų teletienos 
kumpį ir laikyti tame pačiame sūryme 
kaip ir kiaulės kumpius. Sūdytis turi 
maždaug dvi savaites. Įsisūrėjusj tele- 
tienos kumpį išrūkyti su kiaulės kum- 
piais. Virta, rūkyta teletiena yra gardi 
ir lengvai virškinama. M. Lė. 

geėsnės ir, suprantama, menkesnės rū- 
šies yra Lenkijos fabrikų gamintos ste- 
bulės — W. M. B. (Ižpakalinio rato 
stebulėje turi būti stabdymo įrengimai 
„torpedo“ sistemos (stabdymas kojomis). 
Geriausi pasauly šios rūšies stabdymo 
įrengimai yra vokiški „F. S. Torpedo“. 
Torpedo sistemos stabdžių esama dar 
šių firmų: Perry, Styria, Novo, A. F. S., 
Hemingen ir kt. (Stebulė lenkiškai — 
piasta, stabdis — hamulec). 

Retežis (grandinė, lenciūgas) ge- 
riausios rūšies yra Renold. Jis kaštuoja 
7 auks. 30 skat. Retežis Centra kaštuo- 
ja 3 auks. (menkesnis). 

Suporto ašis (suportas — toji 
vieta, kur yra dantuotasis vidurio rate- 
lis su pakojų — pedalų įrengimais) 
aukščiosios rūšies yra Brampton'o. Ki- 
tos rūšies ašis yra B. A. S. 

Dantuotasis vidurio ratelis su 
pakojų (pedalų) rankenomis (lenkiškai — 
przekladnia) geriausios rūšies yra Vi- 
lams. Jis kaštuoja 12 auks. Ratelis fir- 
mos Inflex kaštuoja 10 auks., Meta- 
lium — 8 auks. Labai svarbus dalykas, 
tai vidurio ratelio dantukų skaičius, 
o ypač to skaičiaus santykis su užpa- 
kalinio rato mažojo dantuoto ratuko 
dantų skaičiumi (ant abiejų šių dantuo- 
tų ratelių užmautas retežis). Gerai, kai 
vidurio ratelis turi 48 ar 46 dantukus, 
užpakalinis ratukas — 18, 19 ar net 20 
dantukų. Moteriškuose dviračiuose dan- 
tukų santykis yrą toks: 44:18 ar 44:19, 
Toks dviratis, tiesa, ne taip greit „Ie- 
kia“, bet labai lengva jis sukti. Leng- 
vai vyriškas dviratis „eina“ šiam dan- 
tukų santykiui esant: 48:19,48:20, 46:18, 
46:19. Juo mažiau dantukų vidurio ra- 
tely ir daugiau jų užpakaliniame ratu- 
ke, juo lengviau dviratį sukti. Silpnes- 
nės sveikatos ar kalnuotesnėse vietose 
gyveną asmens turi vartoti: 48:20 ar 
46:19. Niekam nepatariama vartoti 
48:17. Šis dantukų santykis vartojamas 
tik specialiai lengvuose lenktynių dvi- 
račiuose. Sunku prieš kalną kopti ir su 
48:18 santykiu, Tačiau šis dantukų san- 
tykis yra pats vidutiniškasai ir dauge- 
lio vartojamas. 

Pakojai (pedalai) geriausi yra 
Philips. Kaštuoja 6 auks. Lenkijos fab- 
rikų gaminti pakojai W. M. B. yra jvai- 
rių rūšių ir kaštuoja 3—3,50—4 auks. 

Guminės ratų dalys geriau- 
sios yra Dunlop. Toliau eina Englebert, 
Stomil, Superior, Semperit, Granit. Vir- 
šutinė, dangos gumė Dunlop paprastoji 
kaštuoja 11 auks., vad. „balioninė“ — 
9 auks. Stomil paprastoji — 5 auks, 
80 skat., balioninė — 6 auks. Kitų fir- 
mų gumės kaštuoja maždaug tiek, kiek 
Stomil, skirtumas gali būti 20 — 50 
skat. Vidurinės, plonosios gumės taip 
pat geriausios rūšies Dunlop, Englebert, 
Semperit. Blogesnės rūšies — Piastów. 

Ratų stipinai — Centra chro- 
muoti. Šioje vietoje reikia pažymėti, kad 
chromuotos dalys yra geresnės koky- 
bės, negu tos pačios rūšies nikliuotos. 
Taigi, perkant, raikalauti chromuotų sti- 
pinų, ratlankių, stebulių, vairo, vidurio 
ratuko su rankenomis ir t. t. 

Balneliai turi būti su lingėmis 


(resorais). Maži, be lingių, lenktynių 
balneliai netinka. Geriausi balneliai yra 
Brooks firmos. Bet dėl brangumo jie 
mums neprieinami (kaštuoja 5 doleriai). 
Labai puikios rūšies Mansfieldo balne- 
liai „ Labai perkami Splendid balneliai 
(Lenkijos fabrikų gaminys). Jie yra pa- 
našūs į Mansfieldo balnelius. Vidutiniš- 
ki ir pigesni balneliai yra Lux, Polonia. 

Taigi labai geros rūšies dviratis 
atrodytų šitaip: rėmai — bet kurios fır- 
mos (Niemen, Kaminski ar kit.), prieki- 
nio rato stebulė — Brampton, užpaka- 
linio — F. S. Torpedo, vidurio ratu- 
kas — Vilams, retežis — Renold, gu- 
mės — Dunlop, suporto ašis — Bramp- 
ton, pakojai — Philips, balnelis — 
Mansfield ar Splendid. 

Toks dviratis kaštuotų maždaug 170 


auks. (už pinigus, ne išsimokėjimui). 
Prastesnės rūšies dviratis, kurio visos 
dalys būtų Lenkijos fabrikų gaminiai 


kaštuotų 100 auks. ar gal kiek daugiau, 
žiūrint dalių kokybės. Labai gerai yra, 
jeigu bent svarbesnės dalys, kaip ste- 
bulės, vidurio ratelis, suporto ašis ir 
ratežis yra geresnės rūšies, 

P. Kunavičius. 


Klausimai ir atsakymai 
„„ KI. Kas yra knygrišystės dirbtuvė? 


Lietuvis. 


i„Ats. Knygrišystės dirbtuvė, tai yra 
tokia dirbtuvė, kurioje atspausdinti kny- 
gos lapai susiuvami (surišam:) tam tikru 
būdu į knygas, lygiai apipiaustoma kny- 
gų kraštai tam tikra mašina, giliotina 
vadinama, ir jeigu reikia, tai dar kny- 
gos apdedamos stipriais storais apda- 
rais, kad neplyštų ir gražiau atrodytų. 
Knygrišystės dirbtuvė kitaip dar vadi- 
nama introligatorinė dirbtuvė. 

Ki. Noriu įdėti Lietuvių Kreditinian 
Kooperatyvan kiek pinigų, bet nežinau 
per ką siųsti ir kaip siųsti? 

Lietuvis. 


Ats. Pinigų indėlį geriausia siųsti 
paštu stačiai kooperatyvui. Jo adresas 
yra toks: Litewska Spółdzielnia Kredy- 
towa, Wilno, ul. Wielka 12—1. Siunčiant 
pinigus padėti, reikia kitoje pusėje pi- 
nigų perlaidos pažymėti, kad tai yra 
jūsų indėlis ir reikia dar pažymėti, ko- 
kiomis sąlygomis norite tuos pini- 
gus įdėti: ar taip, kad kiekvieną kart 
tamstai pareikalavus, kooperatyvas juos 
tamstai išmokėtų su nuošimčiais ar no- 
rite tuos pinigus įdėti kokiam nors 
terminui, pavyzdžiui 1 mėnesiui, 3 mė- 
nesiams, 6 mėn. ir t.t. Mat, įdėjus pi- 
nigų indėlį kiekvieno pareikalavimo są- 
lygomis, gautumete už indelį mažesnį 
procentą palūkanų, bet galėtumet, kada 
tik jums prireiks, tuos pinigus iškart 
atsiimti. O įdėjus kokiam nors terminui 
reikia laukti, kol tas terminas pasibaigs 
ir tik tada galima bus pinigus iš ko- 
operatyvo pasiimti. Bet už termininius 
indėlius mokami didesni procentai. Juo 
ilgesnis indėlio terminas, juo didesni 
už indelį mokami procentai, 

Fe Taigi kai tamsta per paštą Išsiųsite 

pinigus padėti Kooperatyvan, tai už po- 
ros dienų gausite per paštą iš koope- 
ratyvo indėlio knygutę, kurioje bus pa- 
žymėta jūsų jmokėta pinigų suma ir 
procentų didumas. O kai norėsite atsi- 
imti pinigus iš Kooperatyvo, tai taip pat 
nereikės dėl to važiuoti net Vilniun, 
bet pakaks parašyti Kooperatyvui atvi- 
rutę ar laišką ir paprašyti jame, kad 
tiek ir tiek pinigų tamstai prisiųstų iš 
tamstos indelio. Kred. Kooperatyvas 
gavęs tamstos laišką, tuojau reikalau- 
jamą pinigų sumą tamstai paštu išsiųs, 


KI. 1) Noriu įrengti daigyną (rasod- 
niką) obelų, kriaušių ir kaulavaisių lau- 
kinukų auginimui. Ar tiks žemė kalkės 
su juodžemiu? 

2) Kadangi mūsų žemė yra kalkės 
su juodžemiu dėl to, pasėjus rugius 
daugelis jų išgenda, o kurie pasilieka, 
tai pavasarį blogai uždera, nes žemė 
trukinėja, pleišti ir nutrauko rugių šak- 
nis. Todėl mes manome ar nebūtų gera 
tą Žemę suvoluoti. Tiktai prašo:n patarti 
kada tai galima atlikti ir kokiu volu? `} 
Lietuvis. 


cAts. 1) Jeigu ištikrųjų jūsų žemė 
turi tiek daug kalkių, kad net rugiai 
nenori augti, tai ir vaismedžių laukinu- 
kai nenorės augti joje, išskyrus tik kau- 
lavaisius (vyšnias, čorešnes ir slyvas), 
kurie mėgsta kalkingą dirvą. Tačiau būtų 
geriau daigynui privežti geros žemės iš 
bulvienos, kur gerai auga bulvės. Ten 
tikrai kalkių daug nėra. Be to, daigynui 
žemė turi būti puri ir puvesinga su 
juodžemiu. 
4 2) Nesinori mums tikėti, kad jūsų 
žemėje būtų tiek daug kalkių, kurios 
yra sumišusios su juodžemiu. Gal ten 
yra ne kalkės, o baltas šlynas (molis) 
kuris duoda labai kietą, veižinčią nuo 
sausumo dirvą. Jeigu taip, tai tokiai 
dirvai reikalingas gilus arimas prieš žie- 
mą tas gali ją pataisyti. Jeigu žemė 
yra tokia kieta, tai volavimas maža ką 
galės padėti. Voluoti geriausia tada, 
kai žemė trūkinėje: rudenį ir pavasarį. 
Voluoti reikia gan sunkiu volu. Būtų 
geriausia voluoti rambuotu geležiniu 
volu. Medinis volas šiuo atveju vargiai 


ką bepadėtų. 
M. Č. 


———>——>——————————— ———— 


Žemės ūkio gaminių kainos 


Šių metų sausio 13 d., Vilniaus Javų - Prekių 
Biržos pranešimu, buvo mokama už 100 kg aukss 


Rusiai ma e e e a « 13.75—14.75 
Kviečiai LL 18.50—19.00 
Micžiai e AA A 15.00—15.50 
Avižos T 12.75—14.50 
sėmenysė. EE a o a 50 50—51.00 
Vikal me eso a a 17.00—17.50 
Lubinas (mėlynas)... 9.00—10.00 
Kvietinės sėlenos "r 11.25—12 75 
Ruginės sėlenos .... „4. 10.25— 10.75 
Sviestas 1 kg I rūšies urme ...... .10 
a i k detal. 0 3.40 
. „ li rūšies urme. ...... 3.00 
» . m detali „3.30 
i „ sūdytas urme. .... „+ 3.00 
. 5 e detal 4 3.20 
Kiaušinių 1 kg urme. <. 2.40 
1 detali 1 = „2.60 


Wydawca-Leidėjas L. Cicėnas. 


Drukarnia-Spaustuvė „Ruch“, Tatarska 6 


Redaktor-Redaktorius Inž. M. Čibiras 


